《城南题壁（二首）》
明代·李濂

一自归来茹紫芝，每逢野老话襟期。
中林结舍云光抱，别墅看花酒具随。
学稼只缘糊口累，抛书才是息心时。
行歌剩有古今思，瑟瑟晚风吹鬓丝。

作者简介：（1489—1566后）明河南祥符人，字川甫，一作川父，号嵩渚。正德九年进士。任沔阳知州、同知宁波府，升山西佥事。少负俊才，尝驰马夷门外，酾酒悲歌，慨然慕信陵君、侯生之为人。里居四十余年而卒。博学多闻，以古文名于时。曾作《理情赋》，李梦阳见而往访。濂初甚得意，久之，乃知梦阳持论偏颇。有《祥符乡贤传》、《汴京遗迹志》、《医史》、《观政集》、《嵩渚集》等。